EkBass/fiwiki-20250220-pages-articles huggingface dataset:
Joni Hava

Joni Aksel Olavi Hava (s. 14. kesäkuuta 1999 Vantaa) on suomalainen kilpakävelijä. Hän edustaa Espoon Tapioita ja hänen valmentajanaan toimii Valentin Kononen. Vuoteen 2013 saakka hän edusti Keski-Uudenmaan Yleisurheilua ja vuosina 2014–2018 Kenttäurheilijat -58:aa. Hava on saanut Kalevan kisoissa hopeaa 20 000 metrin kävelyssä vuonna 2020 sekä 20 kilometrin kävelyssä kultaa vuonna 2022 ja hopeaa vuonna 2021 ja pronssia vuosina 2019 ja 2024. Sisäratojen SM-kilpailuista hän on saavuttanut 5 000 metrin kävelystä kultaa 2022, hopeaa vuosina 2018, 2020, 2021 ja 2023 sekä pronssia vuonna 2017. Maantiekävelyn SM-kisoissa (matka 35 km) hän sai hopeaa 2023. Viestijuoksun SM-kilpailuissa hän on voittanut kultaa 3 × 3000 metrin kävelyviestissä 2019, 2020, 2021, 2022, 2023 ja 2024. Hava sijoittui 20 kilometrin kävelyssä kahdeksanneksi Tallinnan alle 23-vuotiaiden EM-kilpailuissa 2021 ja 13:nneksi Münchenin EM-kilpailuissa 2022. Aikuisten maaottelussa hän kilpaili ensimmäisen kerran 2019. Parhaimmillaan hän on sijoittunut toiseksi 10 000 metrillä Helsingissä 2022. Ennätyksikseen Hava on kävellyt 5 000 metrin kävelyssä ajan 19.29,98 (2022), 5 kilometrillä ajan 21.58 (2016), 10 000 metrillä ajan 40.35,76 (2022), 10 kilometrillä ajan 43.10 (2022), 20 000 metrillä 1.28.57,5 (käsiajanotto, 2020), 20 kilometrillä 1.23.54 (2022) ja 35 kilometrillä 2.39.38 (2023). == Lähteet == == Aiheesta muualla == Luokka:Suomalaiset kävelijät Luokka:Vuonna 1999 syntyneet Luokka:Elävät henkilöt
Sini Jussila

Sini Jussila (s. 21. heinäkuuta 1995) on suomalainen kilpakävelijä, joka edustaa Vihdin Viestiä. Hän on saavuttanut sisäratojen SM-kilpailuista pronssia 3 000 metrin kävelystä vuonna 2017. Lisäksi Jussila on ollut mukana voittamassa SM-pronssia 3 x 3000 metrin kävelyviestistä vuonna 2016. Ennätyksikseen hän on kävellyt 5 kilometrin kävelyssä ajan 25:50 (2012) ja 10 kilometrillä ajan 52:29 (2012). == Lähteet == Luokka:Suomalaiset kävelijät Luokka:Vuonna 1995 syntyneet Luokka:Elävät henkilöt
Erika Parviainen

Erika Alexandra Parviainen (s. 9. syyskuuta 1995 Espoo) on suomalainen kilpakävelijä. Hän edustaa Espoon Tapioita ja hänen valmentajinaan ovat vuodesta 2011 lähtien toimineet Reima Salonen, Valentin Kononen ja Kari Parviainen. Parviainen on saavuttanut sisäratojen SM-kilpailuista pronssia 3 000 metrin kävelystä vuosina 2012 ja 2014. Lisäksi hän on ollut mukana voittamassa SM-kultaa 3 x 3000 metrin kävelyviestistä vuonna 2014. Ennätyksikseen Parviainen on kävellyt 5 kilometrin kävelyssä ajan 23:56 (2013) ja 10 kilometrillä ajan 50:25 (2014). == Lähteet == Luokka:Suomalaiset kävelijät Luokka:Vuonna 1995 syntyneet Luokka:Elävät henkilöt
Markus Kyrölä

Markus Onni Ilmari Kyrölä (s. 20. huhtikuuta 1995) on suomalainen kilpakävelijä. Hän edustaa Lempäälän Kisaa ja hänen valmentajinaan ovat toimineet Eira Ruonavaara (–2009) ja Veli-Matti Ranta (2010–2016). Kyrölä on saavuttanut sisäratojen SM-kilpailuista hopeaa 5 000 metrin kävelystä vuonna 2013. Ennätyksikseen hän on kävellyt 5 kilometrin kävelyssä ajan 22.50 (2012), 10 kilometrillä ajan 44.37 (2013) ja 20 kilometrillä ajan 1.32.24 (2015). == Lähteet == Luokka:Suomalaiset kävelijät Luokka:Vuonna 1995 syntyneet Luokka:Elävät henkilöt
Luettelo Daft Punkin kappaleista

Tämä on luettelo Daft Punk -yhtyeen levyttämistä kappaleista aakkosjärjestyksessä. __NOTOC__ == A == * Adagio for Tron (TRON: Legacy) * Aerodynamic (Discovery) * Alive (Homework) * Arena (TRON: Legacy) * Armory (TRON: Legacy) * Around the World (Homework) * Arrival (TRON: Legacy) == B == * Beyond (Random Access Memories) * The Brainwasher (Human After All) * Burnin’ (Homework) == C == * C.L.U. (TRON: Legacy) * Contact (Random Access Memories) * Crescendolls (Discovery) * Digital Love (Discovery) == D == * Da Funk (Homework) * Daftendirekt (Homework) * Derezzed (TRON: Legacy) * Disc Wars (TRON: Legacy) * Doin’ it Right (Random Access Memories) == E == * Emotion (Human After All) * End of Line (TRON: Legacy) == F == * Face to Face (Discovery) * Fall (TRON: Legacy) * Finale (TRON: Legacy) * Flynn Lives (TRON: Legacy) * Fragments of Time (Random Access Memories) * Fresh (Homework) * Funk Ad (Homework) == G == * The Game Has Changed (TRON: Legacy) * The Game of Love (Random Access Memories) * Get Lucky (Random Access Memories) * Giorgio by Moroder (Random Access Memories) * Give Life Back to Music (Random Access Memories) * The Grid (TRON: Legacy) == H == * Harder Better Faster Stronger (Discovery) * High Fidelity (Homework) * High Life (Discovery) * Human After All (Human After All) == I == * Indo Silver Club (Homework) * Instant Crush (Random Access Memories) == L == * Lose Yourself to Dance (Random Access Memories) == M == * Make Love (Human After All) * Motherboard (Random Access Memories) == N == * Nightvision (Discovery) * Nocturne (TRON: Legacy) == O == * Oh Yeah (Homework) * On/Off (Human After All) * One More Time (Discovery) * Outlands (TRON: Legacy) * Overture (TRON: Legacy) == P == * Phoenix (Homework) * The Prime Time of Your Life (Human After All) == R == * Recognizer (TRON: Legacy) * Rectifier (TRON: Legacy) * Revolution 909 (Homework) * Rinzler (TRON: Legacy) * Robot Rock (Human After All) * Rock’n Roll (Homework) * Rollin’ & Scratchin’ (Homework) == S == * Short Circuit (Discovery) * Solar Sailer (TRON: Legacy) * Something About Us (Discovery) * The Son of Flynn (TRON: Legacy) * Steam Machine (Human After All) * Superheroes (Discovery) == T == * Teachers (Homework) * Techologic (Human After All) * Television Rules the Nation (Human After All) * Too Long (Discovery) * Touch (Random Access Memories) * Tron Legacy (End Titles) (TRON: Legacy) == V == * Veridis Quo (Discovery) * Voyager (Discovery) == W == * Wdpk 837 Fm (Homework) * Within (Random Access Memories) Luokka:Daft Punk Daft Punk
Remi Elie

Remi Elie (s. 16. huhtikuuta 1995 Green Valley, Ontario, Kanada) on kanadalainen jääkiekkoilija, joka pelaa Ruotsin pääsarjassa SHL-joukkue Linköping HC:ssa. Hän on pelipaikaltaan vasen laitahyökkääjä. Elie on Dallas Starsin toisen kierroksen varaus vuodelta 2013. == Ura == Elie varattiin OHL- seura London Knightsiin 91. pelaajana vuoden 2011 varaustilaisuudessa. Hän siirtyi Knightsiin kaudeksi 2012–2013. Tulokaskaudellaan Elie pelasi 65 runkosarjaottelua tehoin 7+10=17. 21 pudotuspeliottelussa syntyi neljä maalia ja neljä syöttöpistettä. Knights juhli kauden päätteeksi OHL:n mestaruutta ja pääsi osallistumaan Memorial Cupiin, jonka viidessä ottelussa Elie sai yhden syöttöpisteen. Kesän varaustilaisuudessa Dallas Stars varasi Elien toisella kierroksella 40. pelaajana. Kauden 2013–2014 Elie aloitti Knightsissa pelaten kuusi ottelua ennen kuin hänet kaupattiin Belleville Bullsiin. Bullsissa Elie pelasi 61 ottelua tehoin 28+37=65 ja oli joukkueen sisäisen maali- ja pistepörssin ykkönen. Kauden 2014–2015 Elie aloitti Bullsissa, josta hänet jälleen kaupattiin kesken kauden. Tammikuun alussa 2015 Elie siirtyi Erie Ottersiin. Yhteensä hän pelasi molempien joukkueiden paidoissa 63 runkosarjaottelua tehoin 30+46=76. Pudotuspeleissä Elie teki 20 ottelussa 4+20=24 tehopistettä. Syyskuussa 2014 Elie solmi hänet varanneen Dallas Starsin kanssa kolmivuotisen tulokassopimuksen. Ammattilaistasolla hän teki debyyttinsä kaudella 2015–2016 Starsin AHL-farmiseura Texas Starsissa. Tulokaskaudellaan Elie teki 64 ottelussa tehot 6+11=17. Seuraavalla kaudella Elie pääsi debytoimaan NHL:ssä hänen pelatessa ottelussa Florida Panthersia vastaan 4. maaliskuuta 2017. Hän sai ottelussa jääaikaa 15.29 minuuttia. Elie pelasi kauden 2016–2017 aikana yhteensä 18 NHL-ottelua tehoin 1+6=7. Elie osallistui Dallasin kautta 2017–2018 edeltäneelle harjoitusleirille, josta hänet kuitenkin lähetettiin aloittamaan kautta AHL:ssä. Hän pelasi Texasissa kaksi ottelua ennen kuin hänet nostettiin takaisin NHL-kokoonpanoon. == Tilastot == 2012–2013 London Knights OHL 65 7 10 17 34 21 4 4 8 8 2013–2014 London Knights OHL 6 1 2 3 4 – – – – – Belleville Bulls OHL 61 28 37 65 44 – – – – – 2014–2015 Belleville Bulls OHL 35 14 20 34 24 – – – – – Erie Otters OHL 28 16 26 42 14 20 4 20 24 20 2015–2016 Texas Stars AHL 64 6 11 17 51 4 0 0 0 0 2016–2017 Dallas Stars NHL 18 1 6 7 8 – – – – – Texas Stars AHL 53 9 19 28 37 – – – – – 2017–2018 Dallas Stars NHL 72 6 8 14 18 – – – – – Texas Stars AHL 4 1 0 1 6 19 2 7 9 10 2018–2019 Buffalo Sabres NHL 16 0 1 1 2 – – – – – Rochester Americans AHL 25 8 6 14 14 3 0 0 0 0 2019–2020 Rochester Americans AHL 34 8 5 13 10 – – – – – 2020–2021 Rochester Americans AHL 28 10 9 19 18 – – – – – 2021–2022 Syracuse Crunch AHL 48 17 12 29 23 5 3 0 3 2 Tampa Bay Lightning NHL 1 0 0 0 0 – – – – – 2022–2023 Färjestad BK SHL 32 6 12 18 20 5 0 1 1 2 7 kautta yhteensä AHL 256 59 62 121 159 31 5 7 12 12 4 kautta yhteensä NHL 107 7 15 22 28 – – – – – == Lähteet == * * === Viitteet === Luokka:Kanadalaiset jääkiekkoilijat Luokka:Linköping HC:n pelaajat Luokka:Dallas Starsin varaamat pelaajat Luokka:Vuonna 1995 syntyneet Luokka:Elävät henkilöt
Kertu Laak

Kertu Laak (s. 21. helmikuuta 1998) on virolainen lentopalloilija, joka edustaa salolaista LP Viestiä. Laak siirtyi LP Viestiin Virosta kaudeksi 2017–2018. Laak on pelipaikaltaan hakkuri, ja hänen pituutensa on 188 senttimetriä. Laak valittiin Mestaruusliigan tähdistökentälliseen kausina 2017–2018 ja 2018–2019. Hän saavutti Mestaruusliigassa hopeaa 2018 ja voitti kultaa 2019. Laak pelaa Viron naisten lentopallomaajoukkueessa hakkurin pelipaikaa. == Lähteet == * http://www.mestaruusliiga.fi/liiga/naiset/pelaajat.html?q=Kertu+Laak === Viitteet === Luokka:Virolaiset lentopalloilijat Luokka:Vuonna 1998 syntyneet Luokka:Elävät henkilöt
Minstreli

Minstreli (eng. minstrel, ransk. ménestrel) oli keskiajalla kiertelevä tai hovissa työskennellyt kansanmuusikko, laulaja ja tempuntekijä.Aikio & Vornanen 1993, s. 413 Nimityksen alkuperä on latinan sanoissa ministerialis tai minister, palvelija. Minstreli oli lähinnä Englannin aatelishoveissa esiintynyt viihdyttäjä, muusikko, temppujentekijä, laulaja tai runoniekka. Joillakin minstreleillä oli suhteellisen pysyvä asema hovissa, kun taas toiset liikkuivat kaupungista toiseen. Minstrelit esittivät vanhoja tarinoita, balladeja, romansseja ja rakkauslauluja. Minstrelit olivat hyvin suosittuja 1200–1300-luvulla, mutta kirjapainotaidon keksimisen jälkeen heidän merkityksensä hiipui.Hosiaisluoma 2003,s. 587–588 Ruotsin valtakunnan suomenkielisellä alueella on keskiajalla käytetty kiertelevästä soittoniekasta, laulajasta ja ilveilijästä myös nimitystä leikari () Aalto & Helkala 2015, s. 67 Myöhäisantiikin aikana tällaista henkilöä nimitettiin ilveilijäksi ja näyttelijäksi. Pohjoismaihin leikareita tuli kristinuskon mukana, ja heitä tavataan ainakin jo ennen vuotta 1000. == Katso myös == *Bardi *Trubaduuri == Lähteet == * Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * Hosiaisluoma, Yrjö: Kirjallisuuden sanakirja. WSOY. Helsinki 2003. ISBN 951-0-27401-1. * Aalto, Ilari & Helkala, Elina: Matkaopas keskiajan Suomeen. Atena. Jyväskylä 2015. ISBN 978-952-300-107-7. === Viitteet === Luokka:Keskiaika
Kirsi Pekkanen

Kirsi Maria Pekkanen (s. 18. helmikuuta 1995 Pudasjärvi) on suomalainen pika- ja keskimatkojen juoksija. Hän edustaa Kuopion Reipasta ja hänen valmentajanaan on vuodesta 2013 lähtien toiminut Olli Pulkkanen. Pekkanen on saavuttanut sisäratojen SM-kilpailuista 400 metrin juoksusta hopeaa vuonna 2015 ja pronssia vuonna 2016 sekä 800 metrin juoksusta pronssia vuonna 2016. Ennätyksikseen hän on juossut 60 metrillä hallissa ajan 7,84 (2016), 100 metrillä ulkona ajan 12,40 (2016), 200 metrillä ulkona ajan 24,97 (2016) ja hallissa 26,16 (2015), 400 metrillä ulkona ajan 55,32 (2016) ja hallissa 55,46 (2016) sekä 800 metrillä ulkona ajan 2.08,04 (2017) ja hallissa 2.14,19 (2015). == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1995 syntyneet Luokka:Elävät henkilöt
Osavaltion oikeusministeri

Osavaltion oikeusministeri on virka jokaisessa Yhdysvaltain 50 osavaltiossa ja territoriossa. Oikeusministeri on osavaltion hallituksen pääasiallinen lainopillinen neuvoja ja osavaltion korkein viranomainen. Joissain osavaltioissa oikeusministeri johtaa osavaltion oikeusministeriötä, jolla on samat velvollisuudet kuin Yhdysvaltain oikeusministeriöllä. Osavaltion oikeusministereistä 27 ovat republikaaneja, 22 demokraatteja ja yksi on sitoutumaton. District of Columbian ja territorioiden oikeusministerit koostuvat kolmesta demokraatista, yhdestä republikaanista, yhdestä sitoutumattomasta ja yhdestä uuden edistyspuolueen edustajasta. Luokka:Yhdysvaltain hallinto
Simon Haglund

Simon Ulf Anders Haglund (s. 15. heinäkuuta 1993 Larsmo) on suomalainen keskimatkojen juoksija. Hän edustaa HIFK:ta ja hänen valmentajinaan toimivat Rune Härtull ja Tomas Nylund. Vuoteen 2013 asti hän edusti Larsmo IF -seuraa ja vuosina 2014–2018 IK Falkenia. Haglund on saavuttanut sisäratojen SM- kilpailuista 800 metrin juoksusta kultaa vuonna 2018 ja pronssia vuonna 2017. Lisäksi hän ollut mukana viestijuoksun SM-kisoissa voittamassa 4 × 800 metrin viestijuoksusta kultaa vuosina 2015 ja 2017 sekä hopeaa vuonna 2014 ja 4 × 1 500 metrin viestijuoksusta hopeaa vuonna 2017 sekä pronssia vuonna 2015. Ennätyksikseen Haglund on juossut 400 metrillä ulkona ajan 48,96 (2014) ja hallissa 50,52 (2014), 800 metrillä ulkona ajan 1.51,34 (2018) ja hallissa 1.52,10 (2018) sekä 1 500 metrillä ulkona ajan 3.51,64 (2018). == Lähteet == Luokka:Suomalaiset keskimatkojen juoksijat Luokka:Vuonna 1993 syntyneet Luokka:Elävät henkilöt
Samuel Rautapalo

Samuel Oskar Rautapalo (s. 30. kesäkuuta 1995 Helsinki) on suomalainen aitajuoksija. Hän edustaa Helsingin Kisa-Veikkoja ja hänen valmentajanaan on vuodesta 2016 lähtien toiminut Jari Rautapalo. Rautapalo on saavuttanut sisäratojen SM-kilpailuista 60 metrin aitajuoksusta pronssia vuonna 2017 ja pronssia 4 x kierroksen viestijuoksusta vuonna 2017. Ennätyksikseen hän on juossut 60 metrin aidoissa hallissa ajan 8,07 (2017) sekä 110 metrin aidoissa ulkona ajan 14,57 (2013) ja hallissa 15,63 (2016). == Lähteet == Luokka:Suomalaiset pika-aitajuoksijat Luokka:Vuonna 1995 syntyneet Luokka:Elävät henkilöt
Constantin Schmid

Constantin Schmid (s. 27. marraskuuta 1999) on saksalainen mäkihyppääjä. Schmid kilpaili mäkihypyn maailmancupin osakilpailussa ensimmäisen kerran Oberstdorfissa joulukuussa 2016. Ensimmäiset maailmancupin pisteensä hän sai oltuaan kahdeksas Titisee-Neustadtissa 10. joulukuuta 2017. Ensimmäisen palkintosijansa hän saavutti 22. helmikuuta 2020 oltuaan kolmas Râșnovissa. Juniorien MM-kilpailuissa 2017 Schmid saavutti henkilökohtaisessa kilpailussa pronssia ja oli mukana Saksan joukkuemäen hopeajoukkueessa sekä miesjunioreiden että sekajoukkueiden kilpailuissa. Seuraavana vuonna hän voitti junioreiden maailmanmestaruuden miesten joukkuekilpailussa sekä saavutti hopeaa henkilökohtaisessa kilpailussa ja sekajoukkuemäessä. Lahdessa 2019 hän voitti jälleen miesjunioreiden joukkuemäen maailmanmestaruuden, ja oli lisäksi sekajoukkuemäessä pronssilla ja henkilökohtaisessa kilpailussa neljäs. Aikuisten tasolla Schmid oli lentomäen MM-kilpailuissa Planicassa 2020 saavuttamassa joukkuehopeaa ja sijoittui henkilökohtaisessa kilpailussa 14:nneksi. Pekingin olympialaisissa 2022 hän saavutti joukkuemäessä pronssia, oli normaalimäessä yhdestoista ja suurmäessä neljästoista. Planican MM- kilpailuissa 2023 hän sijoittui normaalimäessä seitsemänneksi. == Lähteet == Luokka:Saksalaiset mäkihyppääjät Luokka:Saksalaiset olympiamitalistit Luokka:Vuonna 1999 syntyneet Luokka:Elävät henkilöt
Karbonyylidi-imidatsoli

Karbonyylidi-imidatsoli (C7H6N4O) on heterosyklinen orgaaninen yhdiste. Yhdistettä voidaan käyttää orgaanisen kemian synteeseissä, erityisesti synteettisten peptidien valmistuksessa. ==Ominaisuudet== Huoneenlämpötilassa karbonyylidi-imidatsoli on väritöntä kiteistä ainetta. Yhdiste reagoi erittäin helposti veden kanssa ja hydrolysoituu, jolloin muodostuu hiilidioksidia ja imidatsolia. Karbonyylidi-imidatsoli liukenee muun muassa tetrahydrofuraaniin, bentseeniin, kloroformiin ja dimetyyliformamidiin.Alan Armstrong & Wenju Li: N,N′-Carbonyldiimidazole, e-EROS Encyclopedia of Reagents for Organic Synthesis, John Wiley & Sons, New York, 2007. Teoksen verkkoversio Viitattu 20.1.2018. ==Valmistus ja käyttö== Karbonyylidi-imidatsolia valmistetaan imidatsolin ja fosgeenin välisellä reaktiolla bentseeni- tai tetrahydrofuraaniliuoksessa. Yhdistettä käytetään orgaanisen kemian synteeseissä niin sanottuna karboksyylihappoja aktivoivana reagenssina muun muassa esterien, amidien, peptidien ja tioesterien valmistuksessa. Toiminta perustuu siihen, että se reagoi karboksyylihappojen kanssa asyyli- imidatsolijohdannaisiksi, jotka reagoivat helposti nukleofiilien kuten hydroksyyli- tai aminoryhmien kanssa. Tätä hyödynnetään muun muassa peptidisynteeseissä ja biokonjugaattien muodostamiseen. Yhdistettä käytetään myös valmistettaessa aldehydejä, karbonaatteja ja tetronihappojohdannaisten valmistukseen. ==Lähteet== Luokka:Atsolit
Rockwell (täsmennyssivu)

Rockwell voi tarkoittaa ainakin seuraavia: == Henkilöt == * Rockwell, synt. Kennedy William Gordy (s. 1964), yhdysvaltalainen muusikko * Alexandre Rockwell, (s. 1957) yhdysvaltalainen käsikirjoittaja ja elokuvaohjaaja * Francis W. Rockwell (1886–1979), yhdysvaltalainen amiraali * George Lincoln Rockwell (1918–1967), yhdysvaltalainen laivaston upseeri ja uusnatsijohtaja * Kiki Rockwell, uusiseelantilainen laulaja, lauluntekijä ja musiikintuottaja * Lew Rockwell (s. 1944), Ludwig von Mises -instituutin perustaja * Norman Rockwell (1894–1978), yhdysvaltalainen taiteilija * Sam Rockwell (s. 1968), yhdysvaltalainen näyttelijä == Muut == * Rockwell International, entinen yhdysvaltalainen ilmailualan yritys * Rockwell-kovuus, kovuuden mittausasteikko * Rockwell, Frank Pierpontin suunnittelema kirjaintyyppi
Joonas Peuhkuri

Joonas Peuhkuri (s. 18. elokuuta 1989) on suomalainen jääpalloilija. Hän edustaa Suomen Bandyliigassa Lappeenrannan Veiterää ja on pelipaikaltaan keskikenttäpelaaja. == Seurajoukkueura == Helsinkiläislähtöinen Peuhkuri pelasi Botnia-69:n ja HIFK:n väreissä juniorivuotensa. Bandyliigaa hän pelasi helsinkiläisseuroissa neljä kautta Botniassa ja sen jälkeen kaksi kautta HIFK:ssa. HIFK-kausina hän saavutti Suomen mestaruuden 2011 ja pronssia 2012. Sen jälkeen hän siirtyi Veiterän riveihin, jossa hän pelasi kolme kauden ajan ja oli ottamassa SM-pronssia 2015. Syksyllä 2015 Peuhkurin tie vei Ruotsiin. Seura oli Elitserienin Uppsalan IK Sirius. Kahden Eliserienin Sirius-kauden jälkeen Peuhkuri siirtyi Allsvenskanin Örebro SK:hon. == Maajoukkueura == Peuhkuri pelasi ensimmäiset A-maaottelunsa Suomen maajoukkueessa tammikuussa 2015. Hän kuului maajoukkueeseen MM-kilpailuissa Sandvikenissa vuonna 2017, joista Suomi saavutti pronssia. == Siviilielämä == Peuhkuri on jääpallosuvusta. Hänen isoisänsä Matti Peuhkuri nousi Veiterän edustusjoukkueeseen vuonna 1959. Matin pojista Anssi, Harri ja Kari Peuhkurista pisimmälle lajissa pääsi Joonaksen isä Kari, joka pelasi 78 A-maaottelua. Kari on myöhemmin toiminut Jääpalloliiton puheenjohtajana, ja Anssi puolestaan Veiterän valmentajana. Kolmannesta polvesta SM-tasolla ovat Joonaksen lisäksi pelanneet Eetu ja Topi Peuhkuri. Veiterä-aikanaan Lappeenrannassa Peuhkuri opiskeli paikallisessa Saimaan ammattikorkeakoulussa liiketalouden linjalla ja suoritti tutkinnon keväällä 2015. ==Saavutukset== Seurajoukkueissa: * SM-kulta: 2011 (HIFK), 2022 (Veiterä) * SM-pronssi: 2012 (HIFK), 2015 (Veiterä) * Suomen cup: 2021-2022 (Veiterä) Maajoukkueessa: * MM- pronssi: 2017 ==Lähteet== *Peuhkuri International Bandy Databasessa ===Viitteet=== Luokka:Suomalaiset jääpalloilijat Luokka:Vuonna 1989 syntyneet Luokka:Elävät henkilöt
Fragile (Cherrellen albumi)

Fragile on yhdysvaltalaisen laulajan Cherrellen esikoisalbumi. Se julkaistiin Tabu Records -levy-yhtiöllä 8. huhtikuuta 1984 ja oli yksi levy-yhtiön neljästä ensimmäisestä albumista. Albumin kappaleet sanoittivat suurimmaksi osaksi Jimmy Jam ja Terry Lewis. Albumin kappaleesta ”I Didn’t Mean to Turn You On” tuli hittikappale. Kappale sijoittui Yhdysvaltain R&B-listan; sijalle 8. sekä Billboard Hot 100 -listan sijalle 79. ==Kappaleet== # Fragile... Handle with Care (Jimmy Jam, Terry Lewis) – 6.02 # I Didn’t Mean to Turn You On (Jam, Lewis) – 7.03 # Like I Will (Jam, Lewis) – 7.24 # I Will Wait for You (Maxi Anderson, Isaac Suthers, Michael Everitt Dunlap) – 3.44 # Who’s It Gonna Be (Harris, Lewis) – 4.36 # Stay with Me (Anderson, Dunlap, Bill Champlin) – 4.03 # When You Look in My Eyes (Harris, Lewis) – 4.53 # I Need You Now (Suthers, Dunlap, Champlin, Dante) – 4.58 ==Arvostelut== *AllMusic: ==Lähteet== Luokka:Cherrellen albumit Luokka:Vuoden 1984 esikoisalbumit
Lennart Vaikonpää

Lennart Vaikonpää (19. helmikuuta 1895 Ylivieska – 6. heinäkuuta 1944 Helsinki) oli suomalainen kauppias ja harrastajanäyttelijä ja -ohjaaja.EloNey : Lennart Vaikonpää Vaikonpää esiintyi ensimmäisen kerran vuonna 1930 mykkäelokuvassa Herra Elanto. Tämän jälkeen hänellä oli sivuosarooleja noin parissakymmenessä elokuvassa 1930-luvun lopulla ja 1940-luvun alussa. Hänellä oli pääosa Suomen Metallityöväen Liiton vuonna 1943 tilaamassa noin 40 minuutin pituisessa lyhytelokuvassa Raudan kansaa. Vaikonpää oli Elannon Näyttämön vakinaisena johtaja-ohjaajana alkuvuodesta 1929 kevääseen 1930 saakka. Hän esiintyi näyttelijänä ainakin Elannon Näyttämöllä 1930 ja kesällä 1943 Vallilan ulkoilmanäyttämöllä. Vaikonpää oli 1930-luvulla Tapanilan Työväennäyttämöllä ohjaajana ja näyttelijänä. Hän vietti helmikuussa 1939 25-vuotisnäyttelijäjuhlaansa esiintyen ratsumestarin osassa August Strindbergin näytelmässä Isä.Lennart Vaikonpää 25 vuotta näyttelijänä, Helsingin Sanomat, 17.02.1939, nro 46, s. 9, Kansalliskirjaston digitaaliset aineistot == Lähteet == Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1895 syntyneet Luokka:Vuonna 1944 kuolleet
Rune Stenbacka

Rune Stenbacka on suomalainen taloustieteilijä ja taloustieteen professori Hankenilla. Hän on työskennellyt Hankenilla vuodesta 1996. Aiemmin Stenbacka on toiminut tutkimusyksikön (Research Unit of Economic Structures and Growth, RUESG) johtajana Helsingin yliopistossa, professorina Freiburgin yliopistossa sekä professorina Göteborgin yliopistossa. Stenbacka on erikoistunut tutkimuksissaan toimialan taloustieteeseen, soveltavaan oligopoliteoriaan, kilpailustrategioiden analyysiin sekä kilpailupolitiikkaan.https://haris.hanken.fi/portal/en/persons/rune- stenbacka(4166b6b0-c3d0-47c0-91e0-e64b653bd395).html Viitattu 20.1.2018https://www.frias.uni-freiburg.de/de/das-institut/archiv- frias/irg/fellows/stenbacka Viitattu 20.1.2018 Stenbacka on koulutukseltaan taloustieteen tohtori. Hän väitteli tohtoriksi Åbo Akademista vuonna 1991. == Lähteet == == Aiheesta muualla == * Stenbackan kotisivu * Stenbackan tutkimukset Luokka:Suomalaiset taloustieteilijät Luokka:Suomalaiset professorit Luokka:Göteborgin yliopiston professorit Luokka:Elävät henkilöt Luokka:Syntymävuosi puuttuu
Ranskan ympäriajo 1998

Ranskan ympäriajo 1998 alkoi 11. heinäkuuta ja päättyi 2. elokuuta 1998. Kilpailun voitti Italian Marco Pantani, toiseksi sijoittui hänelle 3.21 minuuttia hävinnyt Saksan Jan Ullrich ja kolmas oli Yhdysvaltain Bobby Julich 4.08 minuuttia voittajalle hävinneenä. Festina-talli suljettiin kilpailusta järjestelmällisen dopingin käytön tultua ilmi, ja myös muita talleja joutui epäillyksi. Suomen Joona Laukka oli yhdeksän etapin jälkeen kilpailussa neljäntenä mutta joutui 12. etapin jälkeen keskeyttämään sairastumisen vuoksi. == Etapit == == Kokonaiskilpailun lopputulos == == Lähteet == 1998 Luokka:Pyöräilykausi 1998
Italian ympäriajo 1998

Italian ympäriajo 1998 alkoi 16. toukokuuta ja päättyi 7. kesäkuuta 1998. Kilpailun voitti Italian Marco Pantani, toiseksi sijoittui hänelle 1.33 minuuttia hävinnyt Venäjän Pavel Tonkov ja kolmas oli Italian Giuseppe Guerini 6.51 minuuttia voittajalle hävinneenä. == Lähteet == 1998 Luokka:Pyöräilykausi 1998
Yrjö Haapanen

Yrjö Johannes Haapanen (21. huhtikuuta 1907 Helsinki – 26. kesäkuuta 1982 Helsinki) oli suomalainen laulaja, sanoittaja, näyttelijä ja elokuvaohjaaja. Hänen veljensä oli laulaja ja näyttelijä Sasu Haapanen. EloNet : Yrjö Haapanen Haapanen esiintyi Dallapé-yhtyeen solistina 1920-luvun lopulla ja 1930-luvun alussa ja teki yhtyeen kanssa kolme levytystä. Vuosina 1950–1952 hän teki levytyksiä Leijona-levymerkille. Haapanen esiintyi sivuosissa elokuvissa Poikamiesten holhokki (1938), Synnin puumerkki (1942), Neiti Tuittupää (1943) ja Dynamiittityttö (1944). Hän ohjasi elokuvat Vastamyrkky (1945) ja Naimisiin päiväksi (1946). Haapanen toimi 1940- ja 1950-luvuilla Finlandia-katsausten selostajana, ohjaajana ja käsikirjoittajana. Haapanen ohjasi myös useita lyhytelokuvia. == Lähteet == Luokka:Suomalaiset laulajat Luokka:Suomalaiset elokuvanäyttelijät Luokka:Suomalaiset elokuvaohjaajat Luokka:Suomalaiset sanoittajat Luokka:Vuonna 1907 syntyneet Luokka:Vuonna 1982 kuolleet
Alfred Kempe

Alfred Bray Kempe (6. heinäkuuta 1849 Kensington, Lontoo – 21. huhtikuuta 1922 Lontoo) oli englantilainen matemaatikko, joka tunnetaan töistään mekaanisten nivelsysteemien sekä neliväriongelman parissa. Kempe opiskeli Cambridgen Trinity Collegessa muun muassa Arthur Cayleyn opettamana. Hän valmistui vuonna 1872 ja julkaisi samana vuonna ensimmäisen matemaattisen artikkelinsa, nimeltään A general method of solving equations of the nth degree by mechanical means. Matemaattisista ja musiikillisista taipumuksistaan huolimatta hän ryhtyi ammatiltaan lakimieheksi. Matematiikasta ja musiikista tuli hänen harrastuksiaan. Kempen matemaattiset tulokset käsittelivät aluksi pääasiassa mekaanisia nivelsysteemejä. Esimerkki yksinkertaisesta nivelsysteemistä on höyrykoneen luisti, joka muuttaa suoraviivaisen liikkeen pyöriväksi. Vuonna 1879 Kempe esitti neliväriongelmaan todistuksen, jota luultiin oikeaksi yhdentoista vuoden ajan, kunnes vuonna 1890 Percy Heawood osoitti, että todistuksessa oli aukko. Vaikka Kempen todistus oli virheellinen, se sisälsi kuitenkin merkittäviä ideoita, joiden avulla Heawood pystyi todistamaan heikomman tuloksen, viisivärilauseen, jonka mukaan viisi väriä riittää tasokartan värittämiseen. Kempen esittämiä merkittäviä todistusideoita olivat väistämättömyys () ja redusoitavuus (). Näitä käyttivät myös Kenneth Appel ja Wolfgang Haken, kun he lopulta vuonna 1976 onnistuivat todistamaan nelivärilauseen käymällä läpi suuren määrän väistämättömiä asetelmia tietokoneen avulla. Kempe valittiin Royal Societyn jäseneksi vuonna 1881, ja hän toimi myös Royal Societyn johtotehtävissä. Hän oli London Mathematical Societyn puheenjohtaja vuosina 1892–1894. Kempe harrasti aktiivisesti vuoristokiipeilyä erityisesti Sveitsissä. ==Lähteet== Luokka:Englantilaiset matemaatikot Luokka:Vuonna 1849 syntyneet Luokka:Vuonna 1922 kuolleet Luokka:Royal Societyn jäsenet
Verkko-osuuskunta

Verkko-osuuskunta tarkoittaa osuuskuntaa, jonka palvelu on tietoliikenneverkko kuten laajakaistaverkko. Verkko-osuuskuntia on Suomessa erityisesti maaseudulla. Toiminnassa olevia verkko-osuuskuntia on muutamia kymmeniä. Niitä on perustettu erityisesti Länsi-Suomen alueelle 2000-luvun alkupuolelta lähtien. Osuuskuntien tarkoitus on mahdollistaa nopeat tietoliikenneyhteydet myös haja-asutusalueille. Osuuskuntamallin etu on, ettei kunta voi myydä asukkaiden osuuskunnan kautta omistamaa verkkoa pois eikä kaupallinen operaattori voi purkaa yhteyksiä yksipuolisella ilmoituksella. Verkko- osuuskunnat muistuttavat ajasta, jolloin puhelin saatiin maaseudulle perustamalla pieniä puhelinosuuskuntia, -yhdistyksiä tai -yhtiöitä. == Lähteet == Luokka:Osuustoiminta Luokka:Tietoliikenne
Lancaster (Kalifornia)

Lancaster on kaupunki Los Angelesin piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 156 633. Lancaster oli vuonna 2013 Kalifornian 31. suurin kaupunki. ==Lähteet== == Aiheesta muualla == Luokka:Los Angelesin piirikunnan kaupungit
Sirakorola

Sirakorola on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee piirin pohjoisosassa 50 kilometriä Koulikorosta pohjoiseen. Kunnassa on 36 000 ja keskuskylässä 2 600 asukasta (vuonna 2009, väestönlaskenta). Sirakorolan kunnan pinta-ala on 987 neliökilometriä. Se rajoittuu idässä Koulikoron piirin Tougounin, etelässä Méguétanin, Doumban ja Koulan, lännessä Kolokanin piirin Nonkonin ja Massantolan sekä pohjoisessa Banamban piirin Benkadin, Banamban ja Duguwolowulan kuntiin. Seutu kuuluu Sudanin vyöhykkeeseen. Maisemaa leimaavat Mandinguevuorten reuna-alueen kukkulat. Pysyviä vesistöjä ei ole. Luonnonvarainen kasvillisuus on heinäsavannia. Kuntaan kuuluu 55 kylää. Asukkaat ovat bambaroita, soninkeja ja fulbeja. Vallitsevat uskonnot ovat islam, kristinusko ja animismi. Sirakorolan kautta kulkee Koulikoron ja Banamban välinen maantie RN27. Seudun pääelinkeino on maatalous. Keskuskylässä pidetään viikoittain tärkeät markkinat. ==Lähteet== Luokka:Koulikoron piiri Luokka:Malin kunnat
Ampumahiihdon maailmanmestaruuskilpailut 1995

Ampumahiihdon maailmanmestaruuskilpailut 1995 järjestettiin 14.–19. helmikuuta Anterselvassa, Italiassa. Kisojen menestynein maa oli Ranska, joka voitti kahdeksasta lajista kolme kultamitalia. == Miehet == === 10 km sprintti === Sija Maa Kilpailija Aika / sakot 1 Patrice Bailly-Salins 29.23,8 / 1 2 Pavel Muslimov + 1,9 / 0 3 Ricco Groß + 5,2 / 0 === 20 km normaalimatka === Sija Maa Kilpailija Aika / sakot 1 Tomasz Sikora 1.01.36,0 / 0 2 Jon Åge Tyldum + 34,6 / 0 3 Oleg Ryženkov + 40,4 / 2 === 4 × 7,5 km viesti === Sija Maa Joukkue Aika / sakot 1 Ricco Groß, Mark Kirchner, Frank Luck, Sven Fischer 1.23.29,9 / 0 2 Lionel Laurent, Patrice Bailly- Salins, Thierry Dusserre, Herve Flandin + 12,0 / 0 3 Igor Hohriakov, Aleksandr Popov, Oleg Ryženkov, Vadim Sašurin + 36,1 / 0 === Joukkuekilpailu === Sija Maa Joukkue Aika / sakot 1 Dag Bjørndalen, Frode Andresen, Halvard Hanevold, Jon Åge Tyldum 30.17,7 / 3 2 Petr Garabík, Roman Dostál, Jiří Holubec, Ivan Masařík + 40,1 / 3 3 Thierry Dusserre, Franck Perrot, Lionel Laurent, Stéphane Bouthiaux + 49,7 / 1 == Naiset == === 7,5 km sprintti === Sija Maa Kilpailija Aika / sakot 1 Anne Briand 24.00,6 / 1 2 Uschi Disl + 5,3 / 0 3 Corinne Niogret + 6,4 / 2 === 15 km normaalimatka === Sija Maa Kilpailija Aika / sakot 1 Corinne Niogret 51.16,3 / 1 2 Uschi Disl + 12,4 / 1 3 Ekaterina Dafovska + 54,3 / 0 === 4 × 7,5 km viesti === Sija Maa Joukkue Aika / sakot 1 Uschi Disl, Antje Harvey, Simone Greiner-Petter-Memm, Petra Behle 1.37.05,0 / 0 2 Corinne Niogret, Véronique Claudel, Florence Baverel, Anne Briand + 33,4 / 0 3 Ann Elen Skjelbreid, Hildegunn Fossen, Annette Sikveland, Gunn Margit Andreassen + 2.26,3 / 2 === Joukkuekilpailu === Sija Maa Joukkue Aika / sakot 1 Elin Kristiansen, Annette Sikveland, Gunn Margit Andreassen, Ann Elen Skjelbreid 25.48,7 / 2 2 Kathi Schwaab, Simone Greiner-Petter-Memm, Uschi Disl, Petra Behle + 49,7 / 3 3 Emmanuelle Claret, Véronique Claudel, Anne Briand, Corinne Niogret + 1.12,3 / 6 == Mitalitaulukko == Sija Maa 1\. 3 2 3 2\. 2 3 1 3\. 2 1 1 4\. 1 0 0 5\. 0 1 0 5\. 0 1 0 7\. 0 0 2 8\. 0 0 1 == Lähteet == * Tulokset IBU:n sivuilla * 1995 Maailmanmestaruuskilpailut Maailmanmestaruuskilpailut 1995 Luokka:Etelä-Tiroli
Tuliumoksidi

Tuliumoksidi Tm2O3 (tai tulium(III)oksidi, dituliumtrioksidi, thulia) on alkuaine tuliumin epäorgaaninen yhdiste hapen kanssa, ja sen ainoa oksidi. Se on kiinteä aine joka muodostaa vaaleanvihreitä kiteitä, joiden kiderakenne on samankaltainen kuin talliumoksidilla (Tl2O3). Yhdiste ei liukene veteen eikä yleisempiin liuottimiin. Tuliumoksidia valmisti ensimmäisenä Per Teodor Cleve vuonna 1879 ja alkuaine tulium tunnistettiin tällöin. Tuliumoksidia syntyy tuliumin palaessa ilmassa:Webelements: Thulium: reactions of elements Viitattu 14.2.2018 :4 Tm + 3 O2 → 2 Tm2O3 Sitä saadaan myös tuliumoksalaatin, tuliumkarbonaatin tai tuliumasetaatin hajotessa noin 700 °C lämpötilassa, kuten reaktiossa: :Tm2(C2O4)3 → Tm2O3 \+ 3 CO2 \+ 3 CO Luonnossa tuliumoksidia on monatsiitti ja bastnäsiitti mineraaleissa. Maailmassa tuotetaan vuodessa noin 50 tonnia tuliumia tuliumoksidin muodossa, josta metallista tuliumia voidaan valmistaa pelkistämällä. Tuliumoksidi muuttaa lasin optisia ominaisuuksia, joten sitä käytetään joissakin puolijohdelasereissa varsinkin 1,9–2,2 μm aallonpituuksilla.Highly efficient thulium doped fiber laser US patentti US9627838 B2. Julkaistu 18.4.2017. Viitattu 20.1.2018 == Lähteet == == Aiheesta muualla == *PubChem: Thulium(III) Oxide *Sigma-Aldrich: Thulium(III) oxide Luokka:Tuliumyhdisteet Luokka:Oksidit
Ranskan ympäriajo 1995

Ranskan ympäriajo 1995 alkoi 2. heinäkuuta ja päättyi 23. heinäkuuta 1995. Kilpailun voitti ennätyksellisesti viidennen kerran Espanjan Miguel Indurain, toiseksi sijoittui hänelle 4.35 minuuttia hävinnyt Sveitsin Alex Zülle ja kolmas oli Tanskan Bjarne Riis 6.47 minuuttia voittajalle hävinneenä. Motorola-tallissa ajanut italialainen Fabio Casartelli kaatui vuoristoisella 15. etapilla Saint-Gironsista Cauteretsiin, sai päähänsä pahoja vammoja ja kuoli sairaalassa.Helsingin Sanomat 19.7.1995 Samassa kolarissa italialainen Dante Rezze putosi rotkoon ja hänen reisiluunsa katkesi, saksalainen Dirk Baldinger sai lonkkaluuhunsa murtumia ja italialainen Giancarlo Perrini selvisi vammoitta. Kuudestoista etappi Tarbesista Pau'hun alkoi minuutin hiljaisella hetkellä ja se ajettiin rauhallisella vauhdilla vailla kilpailutarkoitusta. Motorola-tallin kuusi jäljellä ollutta ajajaa ylittivät maalilinjan muiden edellä, ensimmäisenä Casartellin ystävä ja huonetoveri Andrea Peron.Helsingin Sanomat 20.7.1995 ==Etapit== == Lähteet == 1995 Luokka:Pyöräilykausi 1995
Italian ympäriajo 1995

Italian ympäriajo 1995 alkoi 13. toukokuuta ja päättyi 4. kesäkuuta 1995. Kilpailun voitti Sveitsin Tony Rominger, toiseksi sijoittui hänelle 4.13 minuuttia hävinnyt Venäjän Jevgeni Berzin ja kolmas oli Venäjän Pjotr Ugrjumov 4.55 minuuttia voittajalle hävinneenä. == Lähteet == 1995 Luokka:Pyöräilykausi 1995
Julius Alakortes

Julius Alakortes (s. 26. toukokuuta 1999) on suomalainen koripalloilija, pelipaikaltaan laituri. Hän edustaa Korisliigassa pelaavaa KarhuBasketia, joka on myös hänen kasvattajaseuransa. Liigadebyyttinsä Alakortes on tehnyt kaudella 2015–2016, lokakuussa 2015 pelatussa ottelussa Korikobria vastaan.Julius Alakortes == Lähteet == *Suomen Koripalloliiton tilastopalvelu === Viitteet === Luokka:Suomalaiset koripalloilijat Luokka:Vuonna 1999 syntyneet Luokka:Elävät henkilöt
Perttu Salmi

Perttu Salmi (s. 19. maaliskuuta 1998) on suomalainen koripalloilija, pelipaikaltaan laituri. Hän edusti Korisliigassa pelaavaa KarhuBasketia, joka oli myös hänen kasvattajaseuransa. Liigadebyyttinsä Salmi on tehnyt kaudella 2015–2016, helmikuussa 2016 pelatussa ottelussa KTP-Basketia vastaan.Perttu Salmi == Lähteet == *Suomen Koripalloliiton tilastopalvelu === Viitteet === Luokka:Suomalaiset koripalloilijat Luokka:Vuonna 1998 syntyneet Luokka:Elävät henkilöt
Mile Svilar

Mile Svilar (s. 27. elokuuta 1999 Antwerpen) on serbialais-belgialainen jalkapalloilija, pelipaikaltaan maalivahti. Hän edustaa Italian Serie A:ssa pelaavaa AS Romaa. == Seurajoukkueura == === Anderlecht === Svilar oli Anderlechtin edustusjoukkueen kolmas maalivahti kaudella 2016–2017 mutta ei pelannut yhtäkään ottelua. === Benfica === Svilar allekirjoitti viiden vuoden sopimuksen Portugalin sarjamestari Benfican kanssa 28. elokuuta 2017 ja otti pelinumerokseen numeron 1. Hän teki Benfican debyyttinsä 14. lokakuuta 1–0 voittoon päättyneessä ottelussa Olhanenseä vastaan. Hänestä tuli kaikkien aikojen nuorin Mestarien liigassa pelannut maalivahti 18 vuoden ja 52 päivän iässä, kun hän pelasi 0–1-tappioon päättyneessä kotiottelussa Manchester Unitedia vastaan 18. lokakuuta 2017. Hän pelasi viiden kauden aikana Benfican edustusjoukkueessa kuusi Portugalin liigan ottelua ja kolme Mestarien liigan ottelua. Enemmän peliaikaa hän sai Benfican reservijoukkueessa. === Roma === Svilar siirtyi AS Romaan kesällä 2022. Hän pelasi tulokaskautensa viimeisillä kierroksilla kolme Serie A -ottelua. Eurooppa-liigassa hän pelasi yhden ottelun. Kauden 2023–2024 Serie A:ssa Svilar nousi helmikuussa Roman ykkösmaalivahdiksi ja pelasi kauden mittaan kaikkiaan 15 Italian liigan ottelua. Eurooppa-liigassa, jossa Roma ylsi välieriin, hän pelasi joukkueensa kaikki 14 ottelua. == Maajoukkueura == Svilar edusti Belgian nuorten maajoukkueita ja pelasi muun muassa alle 17-vuotiaiden Euroopan- mestaruuskilpailuissa 2016. Aikuisten tasolla hän siirtyi edustamaan Serbiaa. Hän on pelannut toistaiseksi ainoan miesten maaottelunsa syyskuussa 2021 Qataria vastaan. == Lähteet == Luokka:Belgialaiset jalkapalloilijat Luokka:Serbialaiset jalkapalloilijat Luokka:Vuonna 1999 syntyneet Luokka:Elävät henkilöt
Hostikka

Hostikka on suomalainen sukunimi, joka on muun muassa seuraavilla henkilöillä: *Juha Hostikka (s. 1971), tenori ja Dallapé-orkesterin johtaja *Santeri Hostikka (s. 1997), jalkapalloilija *Teemu Hostikka (s. 1979), tuottaja ja toimitusjohtaja *Ville Hostikka (s. 1985), jääkiekkoilija
Rod Jones

Rod Jones (s. 5. helmikuuta 1953 Melbourne, Victoria, Australia) on australialainen kirjailija. Hän asuu Melbournen lähellä.Rod Jones, Text Publishing, viitattu 20.1.2018 Jonesin äiti antoi poikansa adoptoitavaksi kuuden viikon ikäisenä. Jones sai tietää adoptioäidiltään asiasta 17-vuotiaana. Hän käsittelee aihetta romaanissa The Mothers (2015). Jones sai koulutuksensa Melbournessa. Hän opiskeli historiaa ja englannin kieltä Melbournen yliopistossa. Valmistuttuaan 1976 hän työskenteli opettajana kouluissa ja yliopistoissa. Hän jäi päätoimiseksi kirjailijaksi 1980-luvun lopulla saatuaan Australia Council for the Artsin apurahoja. Esikoisromaanistaan Julian unet (1988) Jones sai SA Festival -palkinnon. Samaa aihetta, psyykkistä kokemusta, hän pohtii romaanissa Prince of the Lilies (1991), jossa hän todellisuuskäsityksiä tutkiessaan hyödyntää arkeolgiaa ja psykoanalyysiä kreikkalaisessa ympäristössä. Jones sanoo kirjailijantyöstään: ==Palkinnot ja tunnustukset== Henkilökohtaiset palkinnot: * 2004 State Library of Victoria, Creative Fellowship * 2001 Australia Council Grants, Awards and Fellowships — Literature Board Fellowship Two-year fellowship ==Teokset== ;Suomennetut teokset * Julian unet (Julia Paradise, 1986) suom. Eva Siikarla. WSOY, 1990 ISBN 951-0-16147-0 ; Muut teokset * Prince of the Lilies, 1991 * Billy Sunday, 1995 * Nightpictures, 1997 * Swan Bay, 2003 * The Mothers, 2015 == Lähteet == ==Aiheesta muualla== * The Fantasy Trade in Shanghai, The New York Times, October 11, 1987 Luokka:Australialaiset kirjailijat Luokka:Vuonna 1953 syntyneet Luokka:Elävät henkilöt
John Hessin Clarke

John Hessin Clarke (18. syyskuuta 1857 New Lisbon, Ohio – 22. maaliskuuta 1945 San Diego, Kalifornia) oli yhdysvaltalainen lakimies, joka toimi korkeimman oikeuden tuomarina vuosina 1916–1922.Hall 2005, s. 181 Clarke ei opiskellut lakia yliopistossa vaan isänsä johdolla, minkä jälkeen hän sai oikeuden toimia lakimiehenä Ohion osavaltiossa. Pian hän muutti kotikaupungistaan Youngstowniin, jossa hän toimi asianajajana oikeudenkäynneissä ja omisti osan paikallislehdestä. Vuonna 1897 hän muutti Clevelandiin, jossa hän neuvoi yritysasiakkaita. Clarke pyrki kahdesti senaattiin, mutta ei tullut valituksi. Hän oli progressiviinen demokraatti ja kannatti muun muassa rautateiden julkista paikallisomistusta. Vuonna 1914 presidentti Woodrow Wilson nimitti Clarken liittovaltion tuomariksi ohiolaiseen piirioikeuteen. Kaksi vuotta myöhemmin Wilson nimitti hänet korkeimpaan oikeuteen Charles Evans Hughesin seuraajaksi. Vuonna 1922 Clarke erosi tuomioistuimesta. Hän halusi kampanjoida sen puolesta, että Yhdysvallat littyisi YK:ta edeltäneeseen Kansainliittoon. Maa ei kuitenkaan liittynyt järjestöön, ja muutaman vuoden kuluttua Clarke vetäytyi lähes kokonaan julkisesta elämästä.Hall 2005, s. 181–182 == Lähteet == * === Viitteet === == Aiheesta muualla == *Clarke, John Hessin Federal Juidical Center Luokka:Vuonna 1857 syntyneet Luokka:Vuonna 1945 kuolleet Luokka:Yhdysvaltain korkeimman oikeuden tuomarit
Colton Sissons

Colton Sissons (s. 5. marraskuuta 1993 North Vancouver, Brittiläinen Kolumbia, Kanada) on kanadalainen jääkiekkoilija, joka edustaa NHL-seura Nashville Predatorsia. Hän on Predatorsin toisen kierroksen varaus vuodelta 2012. == Ura == Sissons siirtyi kaudeksi 2011–2012 WHL:ään Kelowna Rocketsin paitaan. Hän pelasi tulokaskaudellaan 63 ottelua tehden tehot 17+24=41. Toisella kaudella 58 otteluun syntyivät tehot 26+15=41. Hänet valittiin pelaamaan CHL Top Prospects Gameen. Kausi 2012–2013 oli Sissonsin viimeinen WHL:ssä. Hän teki 61 ottelussa 28 maalia sekä 39 syöttöpistettä eli yhteensä 67 tehopistettä. Nashville Predators valitsi Sissonsin 50. pelaajana NHL:n vuoden 2012 varaustilaisuudessa. Syyskuussa 2012 Sissons ja Predators solmivat kolmivuotisen tulokassopimuksen. Kausi 2013–2014 oli Sissonsille ensimmäinen ammattilaistasolla. Suurimman osan kaudesta hän pelasi Predatorsin AHL- farmiseura Milwaukee Admiralsissa, mutta pääsi myös NHL-kokoonpanoon 17 ottelussa. NHL-debyyttinsä hän teki 28. tammikuuta 2014 4–3 -voittoon päättyneessä ottelussa Winnipeg Jetsiä vastaan. Sissons sai ottelussa jääaikaa 10.49 minuuttia jonka lisäksi hän keräsi syöttöpisteen. Ensimmäisen maalinsa hän teki 27. maaliskuuta Buffalo Sabresia vastaan. Sissons pelasi kauden aikana AHL:n tähdistöottelussa. Kauden 2014–2015 Sissons pelasi kokonaisuudessaan Admiralsissa, jossa hän toimi varakapteenina. 76 ottelussa hän teki tehot 25+18=43. Seuraavalla kaudella, 2015–2016, Sissons toimi varsinaisena kapteenina. Hän pelasi 38 ottelua. Predatorsin NHL-kokoonpanoon hän pääsi 34 ottelussa, joissa teki neljä maalia sekä sai kaksi syöttöpistettä. Helmikuussa 2016 Sissons teki Predatorsin kanssa kolmen vuoden mittaisen jatkosopimuksen. Kaudella 2016–2017 hän vakiinnutti paikkansa NHL- kokoonpanossa ja pelasi 58 runkosarjaottelua tehoin 8+2=10. Pudotuspeleissä Sissons pelasi 22 ottelua tehoin 6+6=12, kun Predators eteni aina finaaleihin asti, joissa se kuitenkin hävisi Pittsburgh Penguinsille. == Tilastot == 2010–2011 Kelowna Rockets WHL 63 17 24 41 46 10 3 3 6 6 2011–2012 Kelowna Rockets WHL 58 26 15 41 62 4 1 1 2 2 2012–2013 Kelowna Rockets WHL 61 28 39 67 54 – – – – – 2013–2014 Nashville Predators NHL 17 1 3 4 4 – – – – – Milwaukee Admirals AHL 62 25 19 44 8 3 0 1 1 2 2014–2015 Milwaukee Admirals AHL 76 25 17 42 27 – – – – – 2015–2016 Nashville Predators NHL 34 4 2 6 12 10 0 0 0 8 Milwaukee Admirals AHL 38 8 11 19 31 – – – – – 2016–2017 Nashville Predators NHL 58 8 2 10 12 22 6 6 12 16 2017–2018 Nashville Predators NHL 81 9 18 27 42 13 3 4 7 8 2018–2019 Nashville Predators NHL 75 15 15 30 23 6 0 0 0 6 2019–2020 Nashville Predators NHL 57 9 6 15 20 4 0 1 1 0 2020–2021 Nashville Predators NHL 54 8 7 15 18 6 0 2 2 2 2021–2022 Nashville Predators NHL 79 7 21 28 30 4 0 2 2 0 2022–2023 Nashville Predators NHL 82 12 18 30 20 – – – – – 2023–2024 Nashville Predators NHL 81 15 20 35 38 6 1 0 1 6 10 kautta yhteensä NHL 618 88 112 200 219 71 10 15 25 46 == Lähteet == * === Viitteet === Luokka:Nashville Predatorsin pelaajat Luokka:Nashville Predatorsin varaamat pelaajat Luokka:Kanadalaiset jääkiekkoilijat Luokka:Vuonna 1993 syntyneet Luokka:Elävät henkilöt
Jackie Chan DC Racing

Jackie Chan DC Racing (aiemmin nimellä DC Racing) on kiinalainen autourheilutalli, joka kilpailee FIA World Endurance Championship ja Asian Le Mans Series -sarjoissa. Talli perustettiin vuonna 2015 ja sen omistajina toimivat David Cheng ja Jackie Chan. == FIA WEC -tulokset == Kausi Runko Moottori Renkaat Luokka Kuljettajat 1 2 3 4 5 6 7 8 9 Pisteet Sijoitus 2016 Alpine A460 Nissan LMP2 SIL SPA LMN NÜR MÉX COA FUJ SHA BHR 42 9. David Cheng Ho-Pin Tung Nelson Panciatici Paul-Loup Chatin 6 Kesk. Kesk. 7 5 8 9 8 6 2017 Oreca 07 Gibson LMP2 SIL SPA LMN NÜR MÉX COA FUJ SHA BHR 77 7. David Cheng Tristan Gommendy Alex Brundle 8 10 2 5 6 5 Kesk. 8 8 Ho-Pin Tung Thomas Laurent Oliver Jarvis 1 8 1 1 9 4 3 4 2 186 2. Luokka:Kiinalaiset autourheilutallit Luokka:FIA World Endurance Championship -tallit
John McKinley

John McKinley (1. toukokuuta 1780 Culpeper County, Virginia – 19. heinäkuuta 1852 Lexington, Kentucky) oli yhdysvaltalainen poliitikko ja lakimies. Hän edusti Alabaman osavaltiota senaatissa ja toimi korkeimman oikeuden tuomarina vuosina 1837–1852.McReynolds 2005, s. 627 McKinley opiskeli lakia ja aloitti uransa Kentuckyssa, johon perhe oli muuttanut pian hänen syntymänsä jälkeen. Muutettuaan Alabamaan hän lähti mukaan osavaltion politiikkaan, ja vuonna 1826 hänet valittiin senaattiin. Neljä vuotta myöhemmin hän hävisi senaatin vaalit ja palasi Alabaman osavaltion parlamenttiin. Hän voitti paikan senaatissa taas vuonna 1837 mutta erosi heti, sillä presidentti Martin Van Buren nimitti hänet korkeimpaan oikeuteen. McKinleyllä ei ollut edeltäjää, sillä kongressi oli juuri nostanut tuomarien määrää seitsemästä yhdeksään, ja McKinley sai yhdeksännen paikan. (Kahdeksanteen oli nimitetty John Catron). Vaikka McKinley toimi korkeimmassa oikeudessa noin viisitoista vuotta, hänellä oli paljon poissaoloja, eikä hänellä ollut mainittavaa vaikutusta tuomioistuimen historiassa. Viimeisinä vuosinaan hänen terveytensä oli huono. Hän kuoli virassa ollessaan 72-vuotiaana 19. heinäkuuta 1852.McReynolds 2005, s. 627–628 Hänen seuraajansa oli John Archibald Campbell. == Lähteet == *McReynolds, R. Michael: ”McKinley, John”. Teoksessa === Viitteet === == Aiheesta muualla == *McKinley, John, (1780 - 1852) Biographical Directory of the United States Congress Luokka:Vuonna 1780 syntyneet Luokka:Vuonna 1852 kuolleet Luokka:Yhdysvaltain senaatin jäsenet Luokka:Yhdysvaltain korkeimman oikeuden tuomarit
Kristianstad Arena

Kristianstad Arena on vuonna 2010 avattu areena Kristianstadissa, Ruotsissa. Areenan kapasiteetti on urheilutapahtumissa 4 700 katsojaa ja konserteissa 5 000 katsojaa. Areena on käsipalloseura IFK Kristianstadin kotiareena. Areena on toiminut vuoden 2011 käsipallon maailmanmestaruuskilpailujen kilpailupaikkana. Areenalla järjestetään myös vuoden 2018 Melodifestivalenin Toinen mahdollisuus –karsinta. == Lähteet == Luokka:Ruotsin urheiluhallit Luokka:Kristianstadin kunta
Falcon (videopeli)

Falcon on Spectrum Holobyten julkaisema lentosimulaattori, jossa lennetään F-16 Falcon hävittäjällä. Peli on julkaistu vuonna DOS:lle ja Macintoshille ja seuraavina vuosina Amigalle ja Atari ST:lle. Pelin seuraaja oli Falcon A.T.. == Vastaanotto == CU Amiga -lehti antoi arvosanaksi 95% Amiga-version arvostelussaan. Computer and Video Games -lehti antoi 93% arvosanaksi Atari ST -version arvostelussaan. The One -lehti antoi 93% arvosanaksi molemmille Amiga ja Atari ST versioille arvosteluissaan. == Lähteet == == Aiheesta muualla == * * * Luokka:Vuoden 1987 videopelit Luokka:Lentosimulaattorit Luokka:Amiga-pelit Luokka:Atari ST -pelit Luokka:Commodore CDTV -pelit‎ Luokka:MS-DOS-pelit Luokka:Mac OS -pelit Luokka:Yhdysvalloissa kehitetyt videopelit
Fighter Bomber

Fighter Bomber (myös nimellä Strike Aces) on Vektor Grafixin kehittämä ja Activisionin julkaisema lentosimulaattori. Peli on julkaistu vuonna Atari ST:lle ja DOS:lle ja Amigalle sekä muille alustoille seuraavan vuonna. == Vastaanotto == CU Amiga -lehti antoi pelille arvosanaksi 96% Amiga-version arvostelussaan. The One -lehti antoi pelille arvosanaksi 95% DOS-version arvostelussaan. == Lähteet == == Aiheesta muualla == * * Luokka:Vuoden 1989 videopelit Luokka:Lentosimulaattorit Luokka:Amiga-pelit Luokka:Atari ST -pelit Luokka:DOS-pelit Luokka:Amstrad CPC -pelit Luokka:Commodore 64 -pelit Luokka:ZX Spectrum -pelit